Wana

Noriezuana Syed Shafudin atau Wana (lahir 1986 di Johor Bahru, Johor) ialah seorang penyanyi wanita Malaysia. Beliau mendapat perhatian meluas selepas dinobatkan sebagai juara My Starz LG musim kedua yang berlangsung pada 22 Februari 2009 di Pusat Dagangan Dunia Putra (PWTC), selepas berhempas pulas selama 12 minggu bertanding.

Wana yang pada mulanya mendapat markah tercorot berjaya memikat hati para juri dan penonton dengan nyanyian lagu medley ‘Ku Pendam Sebuah Duka’ dan ‘Ku Telah Jatuh Cinta’ pada bahagian pertama dan lagu ‘Kehebatan Cinta’ duetnya dengan Jamal Abdillah pada bahagian keduanya.

Dengan kemenangan tersebut, Wana merangkul hadiah wang tunai RM100,000, LCD TV (42’ LG LCD) tajaan LG, serta menjadi bintang dengan kontrak rakaman Warner Music Malaysia.

Diskografi

Album studio
 Siapa...? (2009)
 Wana (2011)

Rujukan

Pautan luar
 Wana di Discogs

Kelahiran 1986
Orang hidup
Orang dari Johor
Orang Malaysia berketurunan Melayu
Muslim Malaysia
Penyanyi wanita Malaysia
Penyanyi berbahasa Melayu
Peserta Malaysian Idol
Peserta Akademi Fantasia
Peserta My Starz LG
Orang mononim Malaysia